《小重山 晓起》
明代·叶小鸾

春梦朦胧睡起浓。绿鬟浮腻滑、落香红。妆台人倦思难穷。

斜簪落，低照镜鸾中。

徐步出房栊。闲将罗袖倚、立东风。日高烟静碧绡空。

春如画，一片杏花丛。

作者简介：叶小鸾（1616～1632） 明末才女。字琼章，一字瑶期，吴江（今属江苏苏州）人，文学家叶绍袁、沈宜修幼女。貌姣好，工诗，善围棋及琴，又能画，绘山水及落花飞碟，皆有韵致，将嫁而卒，有集名《返生香》。